chu khyi/ phyi lo 1382 lor yab dbon po nor 'phel dang / yum ma cig rdo rje 'bum gyi sras su sa skyar mthong smon bla brang du 'khrungs/ bir wa pa rnal ma yin zhes mtshan dpal ldan chos skyong du gsol/ skad rigs dang yig rigs sna tshogs mkhyen pas/ 'jam mgon sa paN dang 'dra zhes/ theg chen chos rje las sgra gsan pa dang / shar pa ye shes rgyal mtshan las dge tshul nod pa'i mtshan la/ kun dga' rgyal mtshan dpal bzang po zhes gsol ba dang / tshad ma rigs gter zhogs pa gcig la thugs su chud cing / tshad ma la mkhas pas theg chen chos rjes 'jam dbyangs grags pa'i dpal zhes kyang gsol/ mkhan chen g.yag ston gyi phar phyin Tika chen po'i rtsom yig pa mdzad dus/ Tika chen brtsams pa dang*/ yi ger bri ba/ thugs la zin pa gsum dus mnyam du byung zhing phar phyin legs par mkhyen/ theg chen chos rje'i drung nas lam 'bras sogs gsan te sras kyi thu bor gyur/ rje btsun gong ma lnga zhal gzigs te/ rgyal ba'i mdun na rgyal sras sbyin pa dpal/ /zhes sogs kyis bstod par mdzad cing / lam 'bras bla brgyud kyang phal che ba zhal gzigs byung / gzhan yang bo dong kun dga' bzang po/ lo ts'a ba grags pa rgyal mtshan sogs bsten te bod du dar ba'i chos tshul phal che ba mthar phyin par mdzad/ mdor na spyir mdo rgyud man ngag gi bdag po dang / khyad par sa skya pa'i bka' srol la 'di las mkhas pa ma byung zhing / de yang sa skya tsam min par/ chos rje khu dbon ltar bod kyi bka' srol phal che ba mkhas par mdzad/ rje 'di'i zhal nas/ nga lam 'bras mkhas pa yin/ ni gu ba rgod po yin/ sbyor drug pa nyams myong can yin zhes gsungs// dgung lo bcu gsum nas gdan sa chen por grwa skor dang / bcu bdun la sa skyar rgyud gsum thugs bshad/ ngam rings chos sder lam 'bras thengs mang gnang ba nas/ se mkhar chung / 'dar chos sdings la sogs par zab rgyas chos kyi 'khor lo bskor cing gdan sa de dag bskyangs par mdzad/ gzhan yang rje bzo rig pa mkhas pas/ ngam rings su bir wa pa'i lde sku dang bris ma ngo mtshar che ba dang / kye rdor/ gnas brtan bcu drug mgon khang gi logs bris/ kye rdor/ gnas brtan bcu drug sogs mang / slob ma la/ chos rje A nan ta pa/ sems dpa' chen po gzhon nu rgyal mchog / grub thob thang stong rgyal po/ mkhas grub dge legs dpal bzang / chos sdings mkhan po blo gros rgyal mtshan/ ngam rings kyi sengge dpal rin chen sogs shin tu mang/ gsung rtsom yang / sa skya'i nang saMpuTa'i 'grel pa rgyas shos rje 'di'i Tika chen de la sogs mang du mdzad/ mthar dgung lo nga lnga pa me 'brug 1436 bod zla 8 tshes 28 nyin sku gshegs/ /
p>. gong dkar dga' bas/ [version: 2018-05-10]